turjo4nis/wikipedia-bn-dump-20250701 huggingface dataset:
সনি মলোনি

ডেনিস অ্যান্ড্রু রবার্ট সনি মলোনি (; জন্ম: ১১ আগস্ট, ১৯১০ - মৃত্যু: ১৫ জুলাই, ১৯৪২) ওতাগোর ডুনেডিনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, ক্যান্টারবারি ও ওয়েলিংটন দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন সনি মলোনি।

প্রথম-শ্রেণীর ক্রিকেট 
১৯২৭-২৮ মৌসুম থেকে ১৯৪০-৪১ মৌসুম পর্যন্ত প্রথম-শ্রেণীর ক্রিকেট জীবন চলমান ছিল সনি মলোনি’র। ১৯৩৫ থেকে ১৯৩৯ সাল পর্যন্ত নিউজিল্যান্ডের পক্ষে প্রতিনিধিত্বমূলক খেলায় অংশগ্রহণ করেছেন। মাঝারিসারিতে কিংবা ব্যাটিং উদ্বোধনে নামতেন তিনি। এছাড়াও, লেগ স্পিন বোলিংয়ে দক্ষ ছিলেন। ঘরোয়া ক্রিকেটে ওয়েলিংটনের নির্ভরযোগ্য ব্যাটসম্যান হিসেবে সবিশেষ পরিচিতি লাভ করেন।

১৯৩৮-৩৯ মৌসুমে স্যার জুলিয়েন কান ক্রিকেট দল নিয়ে নিউজিল্যান্ড গমন করে। সফরকারী দলের বিপক্ষে তিনি নিউজিল্যান্ড একাদশ দলের নেতৃত্বে ছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন সনি মলোনি। ১৯৩৭ সালে ইংল্যান্ড গমনকালে ঐ তিনটি টেস্ট খেলেছিলেন। ২৬ জুন, ১৯৩৭ তারিখে লর্ডসে স্বাগতিক ইংরেজ দলের বিপক্ষে টেস্ট ক্রিকেটে অভিষেক ঘটে তার। ১৯৩৭ সালে ইংল্যান্ডে চলে আসেন ও প্রভূতঃ সফলতার স্বাক্ষর রাখেন। সর্বমোট তিন টেস্ট খেলার সুযোগ পেয়ে ২৬ গড়ে রান তুলেছিলেন সনি মলোনি। সকল প্রথম-শ্রেণীর খেলায় অংশ নিয়ে ৩৪.৮৩ গড়ে ১,৪৬৩ রান তুলেন। ফোকস্টোনে ইংরেজ একাদশের বিপক্ষে ব্যক্তিগত সর্বোচ্চ ১৪০ রানের ইনিংস খেলেছিলেন। ১৯৩৭ সালের মার্চ মাসে জি. ও. অ্যালেনের নেতৃত্বাধীন দলের বিপক্ষে ৬০ রান করেছিলেন। বোলার হিসেবে সবিশেষ সফলতা পেয়েছেন। ২৬.৬৮ গড়ে ৫৭ উইকেট পেয়েছেন।

বিশ্বযুদ্ধে অংশগ্রহণ 
জন মলোনি ও মেরি অ্যান মলোনি দম্পতির সন্তান ছিলেন তিনি। ২০শ ব্যাটলিয়ন নিউজিল্যান্ড পদাতিক বিভাগে নিয়োজিত ছিলেন। দ্বিতীয় বিশ্বযুদ্ধে সক্রিয় অংশগ্রহণ করেন। যুদ্ধের এক পর্যায়ে আহত হলে যুদ্ধবন্দী হন। মিশরের এল আলামিন এলাকায় যুদ্ধবন্দী থাকাবস্থায় ১৫ জুলাই, ১৯৪২ তারিখে ৩২ বছর বয়সে সনি মলোনি’র জীবনাবসান ঘটে।

তথ্যসূত্র

আরও দেখুন 
 জর্জ ম্যাকাউলি
 নিউজিল্যান্ডীয় টেস্ট ক্রিকেটারদের তালিকা
 সামরিকবাহিনীতে অবস্থানকালীন নিহত ক্রিকেটারদের তালিকা

বহিঃসংযোগ 

 
 
 মিউজ.অকল্যান্ডমিউজিয়াম.কমে সনি মলোনি 

১৯১০-এ জন্ম
১৯৪২-এ মৃত্যু
ওতাগোর ক্রিকেটার
ওয়েলিংটনের ক্রিকেটার
ক্যান্টারবারির ক্রিকেটার
ডুনেডিন থেকে আগত ক্রিকেটার
দ্বিতীয় বিশ্বযুদ্ধে নিহত নিউজিল্যান্ডীয় সামরিক কর্মকর্তা
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
সাউথ আইল্যান্ডের ক্রিকেটার
বার্ট ইজ এভিল

বার্ট ইজ এভিল হল একটি প্যারোডি ওয়েবসাইট, যেটি ডিনো ইগ্নাসিও কর্তৃক ১৯৯৭ সালে প্রতিষ্ঠিত হয়। ওয়েবসাইটটি শিশুতোষ ধারাবাহিক সিসামি স্ট্রিট এর চরিত্র বার্টকে নিয়ে হাস্যরসাত্মক সম্পাদিত ছবি বানাত। ওয়েবসাইটটি ছবি সম্পাদনা করে অ্যাডলফ হিটলার, সাদ্দাম হোসেন, রবার্ট মুগাবে ও ওসামা বিন লাদেনের সাথে বার্টের উপস্থিতি প্রদর্শন করেছে। এছাড়া, জন এফ কেনেডি হত্যাকাণ্ড, ওকলাহোমা বোমা হামলার সময় বার্টের উপস্থিত থাকা সংক্রান্ত সম্পাদিত ছবি প্রকাশ করেছে। এছাড়াও, জনবেনেট রামজি হত্যাকাণ্ড ও সিরিয়াল কিলার জ্যাক দ্য রিপারের সাথে বার্টের যোগসূত্র থাকা সম্পর্কিত হাস্যরসাত্মক সম্পাদিত ছবি প্রকাশ করেছে। প্যারোডি ওয়েবসাইটটি এসবের মাধ্যমে হাস্যরসাত্মকভাবে প্রমাণ করেছিল যে, বার্ট কোনোমতেই নিষ্পাপ শিশুতোষ চরিত্র নয়।

বার্টের সাথে ওসামা বিন লাদেনের ছবি
১৯৯৮ সালে ওয়েবসাইটটি তৎকালীন সময়ের স্বল্পপরিচিত সন্ত্রাসী ওসামা বিন লাদেনের সাথে বার্টের হাস্যরসাত্মক সম্পাদিত ছবি প্রকাশ করেছিল। ছবিটিতে বার্ট ও ওসামা বিন লাদেনকে একসাথে পোজ দিতে দেখা গিয়েছিল।

২০০১ সালের অক্টোবরে বাংলাদেশের রাজধানী ঢাকায় ওসামা বিন লাদেনের সমর্থনে ও যুক্তরাষ্ট্রবিরোধী এক মিছিলে সেই ছবি ব্যবহৃত হতে দেখা গিয়েছিল। বিক্ষোভ মিছিলে এক বিক্ষোভকারী বিশাল কোলাজ স্টাইল পোস্টারওয়ালা ব্যানার ব্যবহার করেছিল, যেখানে বার্টের সাথে ওসামা বিন লাদেনের সেই ছবি ব্যবহৃত হয়েছিল।

ঢাকার আজাদ প্রোডাকশনে এই ব্যানারটি নির্মিত হয়েছিল। সেখানকার উৎপাদন ব্যবস্থাপক ছবিটি ব্যবহার সম্পর্কে বলেছিলেন যে, তিনি ইন্টারনেট থেকে ছবিটি সংগ্রহ করেছেন।

এই ঘটনার পরিপ্রেক্ষিতে, ওয়েবসাইট সংশ্লিষ্টদের মনে হয়েছিল যে, তাদের হাস্যরসাত্মক সম্পাদিত ছবিগুলো বাস্তবতার কাছাকাছি পৌঁছে গিয়েছে। ফলশ্রুতিতে, তারা ২০০১ সালে তাদের ওয়েবসাইট বন্ধের সিদ্ধান্ত নেন।

তথ্যসূত্র

১৯৯৭-এ প্রতিষ্ঠিত
ইন্টারনেট মিম
বিলুপ্ত ওয়েবসাইট
ওয়েবি পুরস্কার বিজয়ী
১৯৯৭-এ প্রতিষ্ঠিত ইন্টারনেট সম্পত্তি
২০১৭–১৮ ওয়েস্ট ইন্ডিজ ক্রিকেট দলের জিম্বাবুয়ে সফর

ওয়েস্ট ইন্ডিজ ক্রিকেট দল দুইটি টেস্ট ক্রিকেট খেলার জন্য জিম্বাবুয়ে সফর করে, যা অক্টোবর থেকে নভেম্বর ২০১৭-এ অনুষ্ঠিত হয়।

দলীয় সদস্য

প্রস্তুতিমূলক খেলা

তিনদিনের ম্যাচ: জিম্বাবুয়ে এ বনাম ওয়েস্ট ইন্ডিজ

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ

২০১৭–১৮ আন্তর্জাতিক ক্রিকেট প্রতিযোগিতা
২০১৭-এ ওয়েস্ট ইন্ডিয়ান ক্রিকেট
২০১৭-এ জিম্বাবুয়ের ক্রিকেট
ওয়েস্ট ইন্ডিজ ক্রিকেট দলের জিম্বাবুয়ে সফর
ভিঞ্চি দা

ভিঞ্চি দা  ২০১৯ সালের একটি বাংলা ভাষার ভারতীয় রোমাঞ্চকর চলচ্চিত্র। এটি এসভিএফ - এর ব্যানারের পরিচালনা করেছেন সৃজিত মুখোপাধ্যায়। প্রধান চরিত্রে ছিলেন রুদ্রনিল ঘোষ, ঋত্বিক চক্রবর্তী, অনির্বাণ ভট্টাচার্য, রিদ্ধি সেন, গৌতম মৈত্র এবং সোহিনী সরকার। চলচ্চিত্রটি ২০১৯ সালে ১২ এপ্রিল প্রেক্ষাগৃহে মুক্তি পায়।

কাহিনী 
ভিঞ্চি দা (রুদ্রনীল) নিখুঁত প্রস্থেটিক মেকআপ আর্টিস্ট হয়েও বাংলা ফিল্ম ইন্ডাস্ট্রিতে কাজ করার সুযোগ পায় না। বিতাড়িত হতে হতে হয়ে পড়ে কোণঠাসা। পাড়ার নাটকের দল আর বিয়ের কনের মেকআপ করে সন্তুষ্ট হতে হয় তাকে। ফিল্ম ইন্ডাস্ট্রির প্রতি জমা হয় ক্ষোভ। স্বপ্ন দেখে ইতালীয় রেনেসাঁ যুগের লিওনার্দো দ্য ভিঞ্চির মতো সে-ও আঁকবে মোনালিসা। প্রেমিকা জয়া (সোহিনী) তার মোনালিসার মডেল। ঠিক এ রকম এক অবস্থায় আদি বোস খুঁজে বের করে ভিঞ্চিদাকে। প্রস্তাব দেয় ফিল্মের জন্য প্রস্থেটিক মেকআপ করার। ভিঞ্চিদা রাজি হয়। কিন্তু, সে একটা ফাঁদে জড়িয়ে পড়ে। একটার পর একটা ‘অপরাধমূলক কার্যক্রম’ সংঘটিত হতে থাকে। এরপর আদি বোস অপরাধীদের সেই কৃত্রিম মেকআপ ব্যবহার করেন এবং একই অপরাধ করেন, যাদের অভিযুক্ত করা হয়েছে। এই ঘটনার দ্বারা ভিঞ্চিদা এবং তার প্রেমের আগ্রহ জয়া'র (সোহিনী) জীবনও দ্বারা প্রভাবিত হয়।

অভিনয়ে 

 রুদ্রনীল ঘোষ- ভিঞ্চি দা
 ঋত্বিক চক্রবর্তী- আদি বসু  হিসাবে 
 অনির্বাণ ভট্টাচার্য- ডিসিপি দেবদত্ত  পোদ্দার 
 সোহিনী সরকার- জয়া হিসাবে 
 ভরত কৌল- শ্যাম সুন্দর আগরওয়াল
  ঋদ্ধি সেন- কিশোর আদি বসু 
 সৃজিত মুখোপাধ্যায়- স্কুল প্রধান শিক্ষক হিসেবে
 গৌতম মিত্র - অপরাধী আইনজীবী হিসেবে

সংগীত 

সব গান  অনুপম রায় লিখিত ও সুরারোপিত এবং চলচ্চিত্রটির  আবহ সঙ্গীত পরিচালনা করেছেন  লিখেছেন ইন্দ্রদীপ দাশগুপ্ত।

অভ্যর্থনা

সমালোচনামূলক প্রতিক্রিয়া 
দ্য টাইমস অব ইন্ডিয়ার দেবলিনা সেন ছবিটিকে ৫ স্টারের মধ্যে ৩.৫ স্কোর করেছেন এবং বলেছেন "একটি চলচ্চিত্রের জন্য যা আপনাকে দ্রুত গতিতে মুগ্ধ করে রাখে, এর একটি পূর্বাভাসযোগ্য সমাপ্তি আছে। ভিঞ্চি দা একটি আকর্ষণীয় অপরাধমূলক চলচ্চিত্র, যার চিত্রনাট্যে নাটকের ডলপস রয়েছে।" দ্য নিউ ইন্ডিয়ান এক্সপ্রেস লিখেছে "ভিঞ্চি দা" ভারতে 'থ্রিলার' ধারার প্রতিটি কাঁচের ছাদ ভেঙ্গে দেয় এবং অপরাধ এবং প্রায়শ্চিত্তের ধারণার একেবারে মূল অংশে প্রবেশ করে শার্ডের স্বাদ গ্রহণ করে।" বিজনেস স্ট্যান্ডার্ড লিখেছেন "ভিঞ্চি দা" একটি উল্লেখযোগ্য কাজ যেভাবে এটি নৈতিকতার রেখাগুলিকে অস্পষ্ট করে দেখানোর জন্য একটি চতুর মানুষ কত সহজে ডান দিক থেকে ভুলের দিকে ঝাঁপিয়ে পড়তে পারে৷ এবং শক্তিশালীরা কীভাবে দুর্বলকে হেরফের করতে পারে৷ এটিও অসাধারণ৷ অপরাধ এবং শিল্পের মধ্যে এবং অপরাধী এবং তার বিবেকের মধ্যে ঘনিষ্ঠ সম্পর্ক দেখায়।"

তথ্যসূত্র

বহিঃসংযোগ
 

২০১৯-এর চলচ্চিত্র
ভারতীয় নাট্য চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
অপর্যালোচিত অনুবাদসহ পাতা
সৃজিত মুখোপাধ্যায় পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
সাইকোপ্যাথ সম্পর্কে চলচ্চিত্র
অন্য ভাষায় পুনর্নির্মিত বাংলা চলচ্চিত্র
অনুপম রায় সুরারোপিত চলচ্চিত্র
বাংলা ভাষার ভারতীয় চলচ্চিত্র
ভারতীয় থ্রিলার চলচ্চিত্র
ভারতীয় মনস্তাত্ত্বিক থ্রিলার চলচ্চিত্র
ক্যাথরিন মার্থা হৌটন হেপবার্ন

ক্যাথরিন মার্থা হৌটন হেপবার্ন (; ২ ফেব্রুয়ারি ১৮৭৮ - ১৭ মার্চ ১৯৫১) ছিলেন একজন মার্কিন নারীবাদী সমাজ সংস্কারক ও মার্কিন যুক্তরাষ্ট্রে নারীর ভোটাধিকার আন্দোলনের নেত্রী। তিনি কানেটিকাট ওম্যান সাফ্রেজ অ্যাসোসিয়েশনের সভাপতির দায়িত্ব পালন করেন এবং পরে ন্যাশনাল ওম্যানস পার্টিতে যোগ দেন। মার্গারেট স্যাঙ্গারের সাথে যৌথভাবে তিনি প্ল্যানড পেরেন্টহুড সংগঠন গড়ে তুলেন। তিনি অভিনয়ের জন্য রেকর্ড সংখ্যক একাডেমি পুরস্কার বিজয়ী অভিনেত্রী ক্যাথরিন হেপবার্নের মাতা।

প্রারম্ভিক জীবন
ক্যাথরিন মার্থা হৌটন ১৮৭৮ সালের ২রা ফেব্রুয়ারি নিউ ইয়র্ক অঙ্গরাজ্যের বাফালো শহরে জন্মগ্রহণ করেন। তিনি তার পরিবার ও বন্ধুদের নিকট 'কিট' নামে পরিচিত ছিলেন। তার মাতা ক্যারোলিন (প্রদত্ত নাম: গার্লিংহাউজ) ও পিতা আলফ্রেড অগাস্টাস হৌটন। তার নাম রাখা হয় তার মাতামহী মার্থা অ্যান স্পল্ডিং গার্লিংহাউজের নামানুসারে। এডিথ (১৮৭৯-১৯৪৮) ও ম্যারিয়ন (১৮৮২-১৯৬৮) নামে তার দুই ছোটবোন ছিল।

সামাজিক ও সংস্কারমূলক কাজ
হেপবার্ন ভোটাধিকার আন্দোলনে আগ্রহী হয়ে ওঠেন এবং ১৯০৯ সালে যৌথভাবে হার্টফোর্ড ইকুয়াল ফ্র্যাঞ্চাইজি লিগ গঠন করেন। পরের বছর এই সংগঠনটি কানেটিকাট ওম্যান্‌স সাফ্রেজ অ্যাসোসিয়েশনের সাথে যুক্ত হয় এবং ন্যাশনাল আমেরিকান ওম্যান সাফ্রেজ অ্যাসোসিয়েশনেরর শাখা হিসেবে কাজ করে।

১৯১৩ সালে হেপবার্ন প্রখ্যাত ব্রিটিশ ভোটাধিকারকর্মী এমেলিন পাঙ্কহার্স্টের হার্টফোর্ড সফরের একটি সভার সঞ্চালনা করেন। এই বছরের শেষভাগে তিনি কানেটিকাট অ্যাসোসিয়েশনের সভানেত্রী হিসেবে কানেটিকাট অঙ্গরাজ্যের প্রতিনিধিত্ব করেন এবং রাষ্ট্রপতি উড্রো উইলসনের সাথে সাক্ষাৎ করে "নারীর ভোটাধিকার প্রশ্নে রাষ্ট্রপতির মতামত" জানতে চান।

ব্যক্তিগত জীবন

১৯০৩ সালে হৌটন টমাস নরভাল হেপবার্নের (১৮৭৯-১৯৬২) সাথে পরিচিত হন। টমাস ম্যারিল্যান্ডের বাল্টিমোরের জন্স হপকিন্স স্কুল অব মেডিসিনের শিক্ষার্থী ছিলেন। ১৯০৪ সালের ৬ই জুন তারা বিবাহ বন্ধনে আবদ্ধ হন। বিবাহোত্তর তারা কানেটিকাটের হার্টফোর্ডে চলে যান এবং টমাস তার শিক্ষায়তনিক সময় শেষ করে হার্টফোর্ড হাসপাতালে ইউরোলজি বিভাগে যোগদান করেন। ক্যাথরিন ও টমাসের ৬ সন্তান ছিল। তারা হলেন:
 থমাস "টম" হৌটন হেপবার্ন (১৯০৫-১৯২১)
 ক্যাথরিন হৌটন হেপবার্ন (১৯০৭-২০০৩), চারবারের একাডেমি পুরস্কার বিজয়ী অভিনেত্রী।
 রিচার্ড "ডিক" হৌটন হেপবার্ন (১৯১১-২০০০), নাট্যকার
 রবার্ট "বব" হৌটন হেপবার্ন (১৯১৩-২০০৭), ইউরোলজিস্ট
 ম্যারিয়ন হৌটন হেপবার্ন গ্র্যান্ট (১৯১৮-১৯৮৬), ইতিহাসবেত্তা, লেখিকা, সমাজকর্মী
 মার্গারেট "পেগ" হৌটন হেপবার্ন পেরি (১৯২০-২০০৬), গ্রন্থগারিক ও কৃষক।

আরও দেখুন
 হৌটন পরিবার

তথ্যসূত্র

বহিঃসংযোগ

১৮৭৮-এ জন্ম
১৯৫১-এ মৃত্যু
মার্কিন নারীবাদী
মার্কিন ভোটাধিকার কর্মী
মার্কিন মার্ক্সবাদী
হৌটন পরিবার
মার্কসবাদী নারীবাদী
ব্রিন মার কলেজের প্রাক্তন শিক্ষার্থী
তিরং আবোহ

তিরং আবোহ একজন ভারতীয় রাজনীতিবিদ ছিলেন যিনি ন্যাশনাল পিপলস পার্টির রাজনীতির সাথে যুক্ত। তিনি অরুণাচল বিধানসভার সদস্য ছিলেন। যিনি ২০১৪ সালে অরুণাচল বিধানসভা নির্বাচনে পশ্চিম খোনসা বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০১৯ সালে তিনি পুনরায় খোনসা পশ্চিম বিধানসভা কেন্দ্রের বিধায়ক হিসেবে নির্বাচিত হন।

মৃত্যু
২০১৯ সালের মে মাসের ২১ তারিখে অরুণাচলের তিরাপ জেলার বোগাপানিতে আততায়ীদের হাতে নিহত হন তিনি।

তথ্যসূত্র

১৯৭৮-এ জন্ম
২০১৯-এ মৃত্যু
ভারতীয় রাজনীতিবিদ
ন্যাশনাল পিপলস পার্টি (ভারত) এর রাজনীতিবিদ
গুপ্তহত্যার শিকার ভারতীয় রাজনীতিবিদ
অরুণাচল প্রদেশের পিপলস পার্টির রাজনীতিবিদ
অরুণাচল প্রদেশ বিধানসভার সদস্য
অরুণাচল প্রদেশ বিধানসভার সদস্য ২০১৪-২০১৯
অরুণাচল প্রদেশ বিধানসভার সদস্য ২০১৯-২০২৪
২০১৯-এ গুপ্তহত্যার শিকার রাজনীতিবিদ
২০১০-এর দশকে গুপ্তহত্যার শিকার এশীয় রাজনীতিবিদ
আইরিশ একদিনের আন্তর্জাতিক ক্রিকেটারদের তালিকা

তালিকাভিত্তিক অত্র নিবন্ধটি আয়ারল্যান্ডের পক্ষে একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।

১৯ মে, ২০১৯ তারিখ পর্যন্ত ৫৭জন ক্রিকেটার আয়ারল্যান্ড ক্রিকেট দলের সদস্য হিসেবে একদিনের আন্তর্জাতিকে অংশগ্রহণ করেছেন। যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই ম্যাচে তার প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে।

ইতিহাস 
২০০৬ সালে আয়ারল্যান্ড দল তাদের প্রথম ওডিআইয়ে অংশগ্রহণ করে। এরপর থেকে ৫৭জন খেলোয়াড় আয়ারল্যান্ডের একদিনের আন্তর্জাতিক দলে প্রতিনিধিত্ব করেছেন। আয়ারল্যান্ড দল ১৪৯টি ওডিআইয়ে অংশ নিয়ে ৬৪টি খেলায় জয়, ৭৪টিতে পরাজয়, ৩টি টাই ও ৮টি খেলায় কোন ফলাফল আনতে পারেনি। ১৩ জুন, ২০০৬ তারিখে ইংল্যান্ডের বিপক্ষে আয়ারল্যান্ড দল প্রথম ওডিআইয়ে অংশগ্রহণ করেছিল। বেলফাস্টের সিভিল সার্ভিস ক্রিকেট ক্লাবে দর্শক পরিপূর্ণ অবস্থায় স্বাগতিক দল ৩৮ রানে পরাজিত হয়েছিল।

জেরেমি ব্রে আয়ারল্যান্ডের পক্ষে প্রথম ওডিআই সেঞ্চুরি করেছিলেন। ৩০ জানুয়ারি, স্কটল্যান্ডের বিপক্ষে এ সাফল্য পান তিনি। পরবর্তীতে জেরেমি ব্রে ১৫ মার্চ, ২০০৭ তারিখে আয়ারল্যান্ডের সদস্যরূপে জিম্বাবুয়ের বিপক্ষে অপরাজিত ১১৫ রানের প্রথম সেঞ্চুরি করেছিলেন। ৭ সেপ্টেম্বর, ২০১০ তারিখে পল স্টার্লিং আয়ারল্যান্ডের সদস্যরূপে কানাডার বিপক্ষে ১৭৭ রানের সর্বোচ্চ ইনিংস খেলেছেন। এছাড়াও, পল স্টার্লিং আয়ারল্যান্ডের পক্ষে ইনিংসে সেরা বোলিং পরিসংখ্যান দাঁড় করিয়েছেন। ১৭ মার্চ, ২০১৭ তারিখে আফগানিস্তানের বিপক্ষে ৬/৫৫ পান তিনি। উইলিয়াম পোর্টারফিল্ড ৩,৭৬৪ রান ও কেভিন ওব্রায়েন ১১২ উইকেট নিয়ে যথাক্রমে সর্বোচ্চ রান সংগ্রহকারী ও সর্বোচ্চ উইকেটশিকারীতে পরিণত হয়েছেন।

নির্দেশিকা

খেলোয়াড় 
১৯ মে, ২০১৯ অনুযায়ী পরিসংখ্যানটি সঠিক।

পাদটীকা

তথ্যসূত্র

বহিঃসংযোগ 
 Searchable database of International Cricketers (filtered by country) (Howstat)
 List of Ireland ODI Caps and debuts (Cricinfo)

আইরিশ ক্রিকেটারদের তালিকা
আয়ারল্যান্ডের একদিনের আন্তর্জাতিক ক্রিকেটার
একদিনের আন্তর্জাতিক ক্রিকেটারদের তালিকা
টামটা উত্তর ইউনিয়ন

টামটা উত্তর বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।

আয়তন 
টামটা উত্তর ইউনিয়নের আয়তন ৩,৫৭১ একর (১৮.৫০ বর্গ কিলোমিটার)।

জনসংখ্যা 
২০১১ সালের আদমশুমারী অনুযায়ী টামটা উত্তর ইউনিয়নের জনসংখ্যা ৬০,০০০ জন। এর মধ্যে পুরুষ ৩২,৫০০ জন এবং মহিলা ২৭,৫০০ জন।

অবস্থান ও সীমানা 
শাহরাস্তি উপজেলার সর্ব-উত্তরে টামটা উত্তর ইউনিয়নের অবস্থান। এ ইউনিয়নের দক্ষিণে টামটা দক্ষিণ ইউনিয়ন ও শাহরাস্তি পৌরসভা, পূর্বে মেহের উত্তর ইউনিয়ন ও কচুয়া উপজেলার আশরাফপুর ইউনিয়ন, উত্তরে কচুয়া উপজেলার গোহট দক্ষিণ ইউনিয়ন এবং পশ্চিমে হাজীগঞ্জ উপজেলার হাটিলা পূর্ব ইউনিয়ন অবস্থিত।

ইতিহাস

প্রশাসনিক কাঠামো 
টামটা উত্তর ইউনিয়ন শাহরাস্তি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ। ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
টামটা উত্তর ইউনিয়নের সাক্ষরতার হার ৯২%। এ ইউনিয়নে ৩টি ফাজিল মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।

শিক্ষা প্রতিষ্ঠান 
বলশীদ হাজী আকুব আলী উচ্চ বিদ্যালয়
হোসেনপুর নিম্ন মাধ্যমিক বালিকা বিদ্যালয়
রাজাপুরা আল অমিন ফাজিল মাদ্রাসা
গাউছিয়া হাসেমিয়া সেকান্দার আলী সুন্নিয়া ফাজিল মাদ্রাসা
পরানপুর ফাজিল মাদ্রাসা
ইছাপুরা প্রাথমিক বিদ্যালয়
রহমানিয়া নূরিয়া সুন্নিয়া দাখিল মাদ্রাসা
চেঙ্গাচাল সরকারী প্রাথমিক বিদ্যালয়
চেঙ্গাচাল তালীমুল কুরআন নূরনি মাদ্রাসা
সুরসই বর্ণমালা বিদ্যানিকেতন
সুরসই সরকারী প্রাথমিক বিদ্যালয়

যোগাযোগ ব্যবস্থা 
টামটা উত্তর ইউনিয়নে যোগাযোগের প্রধান সড়ক চাঁদপুর-শাহরাস্তি সড়ক। সব ধরনের যানবাহনে যোগাযোগ করা যায়।

খাল ও নদী 
শৈল খালী

হাট-বাজার 

 হোসেনপুর বাজার
 বলশীদ বাজার
 ইছাপুরা মধ্যপাড়া বাজার
 মুড়াগাঁও বাজার

দর্শনীয় স্থান 

 স্বপ্নেপ্রাপ্ত মৌতবাড়ি জামে মসজিদ, ডুশুয়া
 হযরত সোবহান ফকির দরগাহ, ইছাপুরা
 রাজাপুরা মাজার শরীফ, রাজাপুরা

উল্লেখযোগ্য ব্যক্তি

জনপ্রতিনিধি 
জনাব দর্জি মোঃ ওমর ফারুক, চেয়ারম্যান, টামটা উত্তর ইউনিয়ন পরিষদ

আরো দেখুন 
 শাহরাস্তি উপজেলা
 শাহরাস্তি থানা
 চাঁদপুর জেলা

তথ্যসূত্র

বহিঃসংযোগ 

শাহরাস্তি উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
ভিমা মান্ডভি

ভিমা মান্ডভি ভারতীয় জনতা পার্টির একজন রাজনীতিবিদ ছিলেন, যিনি ছত্তিসগড় বিধানসভায় দন্তেওয়াড়া বিধানসভা কেন্দ্রের বিধায়ক হিসেবে দায়িত্ব পালন করেছিলেন। ২০১৯ সালের এপ্রিল মাসের ৯ তারিখে মাওবাদী হামলায় নিহত হন তিনি।

তথ্যসূত্র

ভারতীয় রাজনীতিবিদ
২০১৯-এ মৃত্যু
ভারতীয় জনতা পার্টির রাজনীতিবিদ
গুপ্তহত্যার শিকার ভারতীয় রাজনীতিবিদ
ছত্তিশগড় বিধানসভার সদস্য ২০১৮-২০২৩
ছত্তিশগড়ের ভারতীয় জনতা পার্টির রাজনীতিবিদ
২০১৯-এ গুপ্তহত্যার শিকার রাজনীতিবিদ
২০১০-এর দশকে গুপ্তহত্যার শিকার এশীয় রাজনীতিবিদ
আমাদের অর্থনীতি

আমাদের অর্থনীতি বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ২০১১ সালে এটি প্রথম প্রকাশিত হয়। বাংলাদেশী ও আন্তর্জাতিক অর্থনীতি বিষয়ক সংবাদের জন্যে এটি পরিচিত।২০২৪ সালের ৫ আগস্ট ছাত্র-জনতার গণঅভ্যুত্থানে শেখ হাসিনার পতন হয়,তার ৪ দিন পর ৯ আগস্ট শুক্রবার এই পত্রিকার প্রকাশনা অনির্দিষ্টকালের জন্য বন্ধ করে দেওয়া হয়।

পত্রিকার বিবরণ 
আমাদের অর্থনীতি 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। অনলাইন সংস্করণের পাশাপাশি পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। পত্রিকাটির মালিক নাঈমুল ইসলাম খান সম্পাদক নাসিমা খান মন্টি নির্বাহী সম্পাদক মাসুদা ভাট্টি।

নিয়মিত আয়োজন 
আমাদের অর্থনীতিতে নিয়মিত আয়োজনে হিসেবে রয়েছে-
 আমার দেশ
 আমাদের বিশ্ব
 খেলা
 ইসলামি চিন্তা
 অমৃত কথা
 বিনোদন
 অফবিট
 নগর সংস্করণ
 মিনি কলাম
 খ্রিস্টীয় দর্পণ
 প্রবারণা পূর্ণিমা

আরও দেখুন 
 বাংলাদেশের সংবাদপত্রের তালিকা
 বাংলাদেশ সংবাদ সংস্থা
 ইউনাইটেড নিউজ অব বাংলাদেশ

তথ্যসূত্র

বহিঃসংযোগ 
 আমাদের অর্থনীতি-এর ওয়েবসাইট
 আমাদের অর্থনীতি-এর প্রিন্ট কপি ওয়েবসাইট

ঢাকার সংবাদপত্র
২০১১-এ প্রতিষ্ঠিত
বাংলা ভাষার সংবাদপত্র
প্রাণ রায়

প্রাণ রায় একজন বাংলাদেশী অভিনয়শিল্পী। তিনি সাধারণত মঞ্চ এবং টেলিভিশনে বেশি অভিনয় করেন। ২০০৫ সালে লাল সবুজ ও মোল্লা বাড়ীর বউ চলচ্চিত্রে অভিনয়ের মাধ্যমে চলচ্চিত্র জগতে প্রবেশ করেন। তার অভিনীত নাটকগুলোর মধ্যে শিমুল সরকারে চোরকাব্য, সৈয়দ আওলাদের সাত সওদাগর, বদরুল আনাম সৌদের কোমল বিবির অতিথিশালা, মঈনুল হাসান খোকনের প্রতিশোধ, হাসান জাহাঙ্গীরের রঙ্গের দুনিয়া, নোঙ্গরখানা, ইলেকশনের রঙ্গ, ঝুলন্ত বাবুরা ইত্যাদি উল্লেখযোগ্য।

ব্যক্তি ও শিক্ষা জীবন 
প্রাণ রায় বাংলাদেশের বাগেরহাটে জন্ম গ্রহণ করেন। তার পিতা যোগেশ চন্দ্র রায়।

তিনি ঢাকা বিশ্ববিদ্যালয়ের চারুকলা ইন্সটিটিউটের ছাত্র ছিলেন। তিনি তার সহপাঠী, নাট্যকার এবং পরিচালক শাহনেওয়াজ কাকলী কে বিয়ে করেছেন।

অভিনীত কর্ম

চলচ্চিত্র

নাটক

পুরস্কার ও মনোনয়ন
আরটিভি স্টার অ্যাওয়ার্ড

তথ্যসূত্র

বহিঃসংযোগ

 
 

জীবিত ব্যক্তি
বাংলাদেশী নাট্য অভিনেতা
বাংলাদেশী চলচ্চিত্র অভিনেতা
বাঙালি অভিনেতা
বাংলাদেশী হিন্দু
২১শ শতাব্দীর বাংলাদেশী অভিনেতা
বাংলাদেশী মঞ্চ অভিনেতা
বাংলাদেশী টেলিভিশন অভিনেতা
ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
হেঁড়িয়া রেলওয়ে স্টেশন

হেঁড়িয়া রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি হেঁড়িয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২৯ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৬২ কি.মি. দূরে স্টেশনটি অবস্থিত।

ইতিহাস
হেঁড়িয়া রেলওয়ে স্টেশনটি পশ্চিমবঙ্গের মাধাখালি হেঁড়িয়া রোড, হেঁড়িয়া তে অবস্থিত। স্টেশন কোড হল (এইচইএন)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি দেশপ্রাণ, নাচিন্দা এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

তথ্যসূত্র

বহিঃসংযোগ

পূর্ব মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সত্য সাহার জমিদার বাড়ি

সত্য সাহার জমিদার বাড়ি বাংলাদেশের চট্টগ্রাম জেলার হাটহাজারী উপজেলার নন্দীরহাট গ্রামে অবস্থিত এক ঐতিহাসিক জমিদার বাড়ি। এই জমিদার বাড়িতে জন্ম নেন একুশে পদকপ্রাপ্ত প্রখ্যাত সুরকার ও সঙ্গীত পরিচালক সত্য সাহা।

ইতিহাস
১৮৯০ সালে চট্টগ্রামের হাটহাজারী উপজেলায় পাঁচ একর জায়গার উপর নির্মিত হয় এই জমিদার বাড়িটি। বাড়িটি নির্মাণ করেন জমিদার লক্ষ্মীচরণ সাহা। তবে জমিদার চালুর পিছনে মূলত তিনজন রয়েছেন। তারা হলেন শ্রী লক্ষ্মীচরণ সাহা, মাদল সাহা ও নিশিকান্ত সাহা। এই জমিদার বাড়ির শেষ জমিদার ছিলেন জমিদার লক্ষ্মীচরণ সাহার বড় ছেলে প্রসন্ন সাহা। এই জমিদার বাড়িতেই ১৯৩৪ সালে জন্মগ্রহণ করেন বাংলাদেশের প্রখ্যাত সুরকার ও সঙ্গীত পরিচালক একুশে এবং স্বাধীনতা পদকপ্রাপ্ত সত্য সাহা। এই জমিদার বাড়িতে সিনেমার স্যুটিং করা হয়েছিল।

জমিদার বাড়ির অবকাঠামো
বাড়িটিতে নানা কারুকাজখচিত দুইটি বাস ভবন, একটি দ্বিতল বিশিষ্ট কাচারি ঘর, একটি মন্দির, তিনটি পুকুরসহ ফসলি জমি ও গাছগাছালির বাগান রয়েছে।

বর্তমান অবস্থা

এই ঐতিহাসিক জমিদার বাড়িটি তত্ত্বাবধানের অভাবে এখন প্রায় ধ্বংসের মুখে।

যোগাযোগ ব্যবস্থা

চট্টগ্রাম-হাটহাজারী সংযোগ সড়ক থেকে নন্দীরহাট নেমে, রাস্তার পশ্চিমে ১ কিলোমিটার পরে সত্য সাহার বাড়ি।।

আরো দেখুন

 জমিদার বাড়ি

তথ্যসূত্র

তথ্যসূত্র ত্রুটিসহ পাতা
জমিদার বাড়ি
হাটহাজারী উপজেলা
চট্টগ্রামের ভবন ও স্থাপনা
বাংলাদেশের নির্বাচন কমিশনার

নির্বাচন কমিশনার হলেন সাংবিধানিক সংস্থা বাংলাদেশ নির্বাচন কমিশনের একজন সদস্য। নির্বাচন কমিশন রাষ্ট্রে অবাধ ও সুষ্ঠু নির্বাচন অনুষ্ঠানের জন্য সাংবিধানিক ভাবে ক্ষমতা প্রাপ্ত। বাংলাদেশের সংবিধানের অনুচ্ছেদ ১১৮ অনুযায়ী, প্রধান নির্বাচন কমিশনার এবং অনধিক চার জন নির্বাচন কমিশনারকে রাষ্ট্রপতি নিয়োগদান করবে।

নিয়োগ ও অপসারণ 

প্রধান নির্বাচন কমিশনার ও অন্যান্য নির্বাচন কমিশনারদের বাংলাদেশের রাষ্ট্রপতি নিয়োগ প্রদান করেন। সংবিধান অনুযায়ী যেকোন নির্বাচন কমিশনার যেদিন প্রথম অফিস করবেন সেদিন থেকে পাঁচ বছর মেয়াদের জন্য নিয়োগপ্রাপ্ত হন। প্রধান নির্বাচন কমিশনার-পদে অধিষ্ঠিত এমন কোন ব্যক্তি প্রজাতন্ত্রের কর্মে নিয়োগলাভের যোগ্য হবেন না। অন্য কোনো নির্বাচন কমিশনার অনুরূপ পদে কর্মাবসানের পর প্রধান নির্বাচন কমিশনার রূপে নিয়োগলাভের যোগ্য হবেন, তবে অন্য কোনোভাবে প্রজাতন্ত্রের কর্মে নিয়োগ লাভেরযোগ্য হবেন না।

নির্বাচন কমিশনারগণের তালিকা

আরও দেখুন 
 প্রধান নির্বাচন কমিশনার ও অন্যান্য নির্বাচন কমিশনার নিয়োগ আইন, ২০২২
 বাংলাদেশ নির্বাচন কমিশন
 বাংলাদেশের প্রধান নির্বাচন কমিশনার
 জাতীয় সংসদ নির্বাচন

তথ্যসূত্র 

বাংলাদেশে নির্বাচন
বাংলাদেশের নির্বাচন কমিশনার
টামটা দক্ষিণ ইউনিয়ন

টামটা দক্ষিণ বাংলাদেশের চাঁদপুর জেলার অন্তর্গত শাহরাস্তি উপজেলার একটি ইউনিয়ন।

আয়তন 
টামটা দক্ষিণ ইউনিয়নের আয়তন ৩,৯১৬ একর (১৫.৮৫ বর্গ কিলোমিটার।)।

জনসংখ্যার উপাত্ত 
২০১১ সালের পরিসংখ্যান অনুযায়ী টামটা দক্ষিণ ইউনিয়নের জনসংখ্যা ৪৭,৯৮৩ জন। এর মধ্যে পুরুষ ২২,৭৮১ জন এবং মহিলা ২৫,২০২ জন। মোট পরিবার ৯,৭৬৭টি।

অবস্থান ও সীমানা 
শাহরাস্তি উপজেলার উত্তর-পশ্চিমাংশে টামটা দক্ষিণ ইউনিয়নের অবস্থান। এ ইউনিয়নের উত্তরে টামটা উত্তর ইউনিয়ন, পূর্বে শাহরাস্তি পৌরসভা ও মেহের দক্ষিণ ইউনিয়ন, দক্ষিণে হাজীগঞ্জ উপজেলার গন্ধর্ব্যপুর উত্তর ইউনিয়ন এবং পশ্চিমে হাজীগঞ্জ উপজেলার বড়কুল পূর্ব ইউনিয়ন ও হাজীগঞ্জ পৌরসভা অবস্থিত।

ইতিহাস

প্রশাসনিক কাঠামো 
টামটা দক্ষিণ ইউনিয়ন শাহরাস্তি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম শাহরাস্তি থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী টামটা দক্ষিণ ইউনিয়নের সাক্ষরতার হার ৫৮.৪%।
বর্তমানে সাক্ষরতার হার ৮০+%

শিক্ষা প্রতিষ্ঠান 
ওয়ারুক রহমানিয়া উচ্চ বিদ্যালয়।
টামটা আর্দশ উচ্চ বিদ্যালয়।
আজাগরা সরকারি প্রথমিক বিদ্যালয়।
কুলশী সরকারি প্রথমিক বিদ্যালয়।
শিবপুর তালিমুল কোরআন মাদ্রাসা।

যোগাযোগ ব্যবস্থা 
টামটা দক্ষিণ ইউনিয়নে যোগাযোগের প্রধান সড়ক চাঁদপুর-শাহরাস্তি সড়ক। সব ধরনের যানবাহনে যোগাযোগ করা যায়।

খাল ও নদী 
টামটা দক্ষিণ ইউনিয়ন এ
খাল এর সংখ্যা মোট ২০ টি
নদির সংখ্যা ১ টি সবাই ডাকাতিয়া নদী নামে বলে এবং সবাই এই নামে চিনেন! এই নদী চাঁদপুর মেঘনা নদীর সাথে মিলিত হয়েচে!

হাট-বাজার 
টামটা দক্ষিণ ইউনিয়ন এ
২ টা নাম করা বাজার আছে 
একটি উয়ারুক বাজার আরেকটি সাহেব বাজার-

দর্শনীয় স্থান 
বেড়ীরপাড়, ওয়ারুক বাজার থেকে একটু সামনে টামটা রোডের দক্ষিণ পাশে

উল্লেখযোগ্য ব্যক্তি 
এডভোকেট মৃত ওসিউদ্দিন আহমেদ।
শিবপুর মুক্তেয়ার বাড়ি।
মৃত শামসুউদ্দিন চ্যায়ারম্যান(উপজেলা ভাইস চ্যায়ারম্যান)শিবপুর মুক্তেয়ার বাড়ি।
সফিউল্লা বিএসসি, শিবপুর।

জনপ্রতিনিধি 
মানিক ভুইয়া, চেয়ারম্যান, টামটা দক্ষিণ।

আরও দেখুন 
 শাহরাস্তি উপজেলা
 শাহরাস্তি থানা
 চাঁদপুর জেলা

তথ্যসূত্র

বহিঃসংযোগ 

শাহরাস্তি উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
গুরুশরণ কাউর

গুরুশরণ কাউর () (জন্ম ১৩ সেপ্টেম্বর ১৯৩৭) ছিলেন ভারতের ত্রয়োদশ প্রধানমন্ত্রী মনমোহন সিংয়ের স্ত্রী।

জীবনী
গুরুশরণ জন্মেছিলেন ১৯৩৭ সালে। তার বাবার নাম চত্বর সিং গুজরাল ও মায়ের নাম ভগবন্তী কাউর। তার বাবা ছিলেন বার্মা-শেলের একজন প্রকৌশলী। গুরুশরণরা ছয় ভাইবোন ছিলেন।

গুরুশরণ দিল্লির শিখ সম্পরদায়ের মাঝে কীর্তন গাওয়ার জন্য পরিচিত ছিলেন। তিনি জলন্ধর রেডিওতে কীর্তন পরিবেশন করেছেন।

২০০৪ সালে মনমোহন সিং ভারতের প্রধানমন্ত্রী হিসেবে দায়িত্ব গ্রহণ করলে তিনি তার সাথে বিদেশ সফর করেছেন। তিনি প্রচারের আলোয় নিজেকে কখনো আনেন নি।

তাদের তিন কন্যা উপিন্দর কাউর, দমন কাউর ও অমৃত কাউর প্রত্যেকে কর্মক্ষেত্রে প্রতিষ্ঠিত। উপিন্দর কাউর দিল্লি বিশ্ববিদ্যালয়ের ইতিহাসের অধ্যাপক। তিনি ছয়টি বই রচনা করেছেন। দমন সিং দিল্লির সেন্ট স্টিফেন্স কলেজ ও গুজরাটের ইন্সটিটিউট অব রুরাল ম্যানেজমেন্ট থেকে স্নাতক করেছেন। তিনি  নাইন বাই নাইন ও দ্য লাস্ট ফ্রন্টিয়ার: পিপল অ্যান্ড ফরেস্ট ইন মিজোরাম গ্রন্থের প্রণেতা।
তাদের আরেক কন্যা অমৃত সিং একজন আইনজীবী। তিনি আমেরিকান সিভিল লিবার্টিজ ইউনিয়নের সাথে যুক্ত আছেন।

তথ্যসূত্র

জীবিত ব্যক্তি
১৯৩৭-এ জন্ম
ভারতীয় শিখ
পাঞ্জাবি ব্যক্তি
জাতীয় নেতাদের দাম্পত্য সঙ্গী
২০শ শতাব্দীর ভারতীয় লেখিকা
ভারতের প্রধানমন্ত্রীর দাম্পত্য সঙ্গী
২০শ শতাব্দীর ভারতীয় লেখক
সেন্ট স্টিফেনস কলেজ, দিল্লির প্রাক্তন শিক্ষার্থী